প্রতীক বলতে শুধু ছবিজাতীয় চিহ্নই বোঝায় না। আবার ব্যবহারের সাথে সাথে বদলে যায় প্রতীকের নামও: ব্যবসায়ে হয়ে যায় "ট্রেডমার্ক"; সংগঠনে "লগো" (ক্ষেত্রবিশেষে "মনোগ্রাম"); ভাষাতত্ত্বে "লিপি" (বর্ণ, অক্ষর); সংগীতে "নোট"; রাষ্ট্রের ক্ষেত্রে "পতাকা", "জাতীয় সংগীত"; ধর্মে "প্রতিমা"; চিত্রশিল্পে "আঁচড়"; শিল্পকর্মে "ধাঁচ"; রাস্তায় "সাইনবোর্ড"; সাহিত্যে "রূপক"; নিঃশব্দতায় "ইঙ্গিত"; বাস বা টয়লেটের আঁকাআকিতে "দেয়ালচিত্র" (graffito); গণিতশাস্ত্রে "অঙ্ক", "চিহ্ন" -এরকম আরো কত কী।
প্রতীক কতো রকম যে হতে পারে, তার ইয়ত্তা নেই। মানুষ কথা বলার সময় মুখের পেশিতে যে পরিবর্তন হয়, বা যে পরিবর্তন সাধনের মাধ্যমে মানুষ তার মুখের ভাষাকে বোধগম্য করে তুলে ধরে, তা হলো সেই ভাষার প্রাথমিক প্রতীক। ভাষার অন্য প্রতীকটি হলো ভাষার ধ্বনি এবং অক্ষর বা বর্ণ।

প্রতীক বিদ্যা
শাব্দিক উৎপত্তি
ইতিহাস
বিস্তারিত